CELEX: 32006L0033
Language: fi
Date: 2006-03-20 00:00:00
Title: Komission direktiivi 2006/33/EY, annettu  20 päivänä maaliskuuta 2006 , direktiivin 95/45/EY muuttamisesta väriaineiden sunset yellow FCF (E 110) ja titaanidioksidi (E 171) osalta   (ETA:n kannalta merkityksellinen teksti)

21.3.2006   
            
            
               FI
            
            
               Euroopan unionin virallinen lehti
            
            
               L 82/10
            
         KOMISSION DIREKTIIVI 2006/33/EY,
   annettu 20 päivänä maaliskuuta 2006,
   direktiivin 95/45/EY muuttamisesta väriaineiden sunset yellow FCF (E 110) ja titaanidioksidi (E 171) osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon ihmisravinnoksi tarkoitetuissa elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY (1) ja erityisesti sen 3 artiklan 3 kohdan a alakohdan,
   on kuullut Euroopan elintarviketurvallisuusviranomaista,
   sekä katsoo seuraavaa:
   
               (1)
            
            
               Elintarvikkeissa sallittujen väriaineiden erityisistä puhtausvaatimuksista 26 päivänä heinäkuuta 1995 annetussa komission direktiivissä 95/45/EY (2) vahvistetaan elintarvikkeissa käytettäväksi tarkoitetuista väriaineista 30 päivänä kesäkuuta 1994 annetussa Euroopan parlamentin ja neuvoston direktiivissä 94/36/EY (3) mainittuja väriaineita koskevat puhtausvaatimukset.
            
         
               (2)
            
            
               Sunset yellow FCF (E 110) -väriaineen käyttö on direktiivin 94/36/EY nojalla sallittu tietyissä elintarvikkeissa. On olemassa tieteellistä näyttöä siitä, että sunset yellow -väriaineen valmistuksessa saattaa tietyissä olosuhteissa muodostua epäpuhtautena Sudan I (1-fenyyliatso)-2-naftoli) -väriainetta. Sudan I ei ole sallittu väriaine, joten sen esiintyminen elintarvikkeen ainesosana ei ole toivottavaa. Sen esiintyminen sunset yellow -väriaineessa olisi siksi rajoitettava määrään, joka jää toteamisrajan eli 0,5 mg/kg alapuolelle. Sunset yellow FCF (E 110) -väriaineen puhtausvaatimukset olisi tämän vuoksi muutettava vastaavasti.
            
         
               (3)
            
            
               On tarpeen ottaa huomioon lisäaineiden spesifikaatiot ja analyyttiset tekniikat, jotka on vahvistettu FAO:n ja WHO:n yhteisen elintarvikelisäaineita käsittelevän asiantuntijakomitean (Joint FAO/WHO Expert Committee on Food Additives (JECFA)) laatimassa Codex Alimentariuksessa. Asiantuntijakomitea käynnisti järjestelmällisen ohjelman raskasmetalleille (kuten lyijy) tehtävien testien korvaamiseksi kaikissa olemassa olevissa elintarvikkeiden lisäaineita koskevissa spesifikaatioissa asianmukaisilla yksittäisten raskasmetallien raja-arvoilla. Nämä sunset yellow FCF (E 110) -väriaineen raja-arvot olisi tämän vuoksi muutettava vastaavasti.
            
         
               (4)
            
            
               Titaanidioksidi (E 171) -väriaineen käyttö on direktiivin 94/36/EY nojalla sallittu tietyissä elintarvikkeissa. Titaanidioksidia voidaan valmistaa niin, että siitä saadaan joko anataasi- tai rutiilimuotoisia kiteitä. Hiutalemuodossa esiintyvä rutiilititaanidioksidi eroaa anataasititaanidioksidista rakenteeltaan ja optisilta ominaisuuksiltaan (helmiäispigmentti). Hiutalemuodossa esiintyvän rutiilititaanidioksidin käytölle elintarvikeväriaineena sekä suojakalvona ravintolisätableteissa on olemassa teknologiset perusteet. Euroopan elintarviketurvallisuusviranomainen totesi 7 päivänä joulukuuta 2004, että rutiilititaanidioksidin käyttö hiutale- tai amorfisessa muodossa ei aiheuta turvallisuusriskejä. Titaanidioksidi (E 171) -väriaineen puhtausvaatimukset olisi siksi muutettava niin, että ne voivat sisältää sekä anataasi- että rutiilimuotoisia ainesosia.
            
         
               (5)
            
            
               Direktiivi 95/45/EY olisi siksi muutettava vastaavasti.
            
         
               (6)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 95/45/EY liite tämän direktiivin liitteen mukaisesti.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 10 päivänä huhtikuuta 2007. Niiden on viipymättä toimitettava nämä säännökset kirjallisina komissiolle sekä kyseisiä säännöksiä ja tätä direktiiviä koskeva vastaavuustaulukko.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava komissiolle kirjallisina ne keskeiset kansalliset säännökset, jotka ne antavat tässä direktiivissä tarkoitetuista kysymyksistä.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 20 päivänä maaliskuuta 2006.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 40, 11.2.1989, s. 27. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EYVL L 226, 22.9.1995, s. 1. Direktiivi sellaisena kuin se on viimeksi muutettuna direktiivillä 2004/47/EY (EUVL L 113, 20.4.2004, s. 24).
   
      (3)  EYVL L 237, 10.9.1994, s. 13. Direktiivi sellaisena kuin se on muutettuna asetuksella (EY) N:o 1882/2003.
   
      LIITE
      Muutetaan direktiivin 95/45/EY liitteen osa B seuraavasti:
      
                  1)
               
               
                  Korvataan väriainetta sunset yellow FCF (E 110) koskeva teksti seuraavasti:
                  
                              ”E 110 SUNSET YELLOW FCF
                           
                        
                              
                                 Synonyymit
                              
                           
                           
                              CI Food Yellow 3, Orange Yellow S
                           
                        
                              
                                 Määritelmä
                              
                           
                           
                              Sunset yellow FCF koostuu pääosin dinatrium-2-hydroksi-1-(4-sulfonatofenyyliatso)-naftaleeni-6-sulfonaatista ja toissijaisista väriaineista yhdessä natriumkloridin ja/tai natriumsulfaatin kanssa tärkeimpinä värittöminä ainesosina.
                              Sunset yellow FCF kuvataan natriumsuolaksi. Myös kalsium- ja kaliumsuolat sallitaan.
                           
                        
                              Luokka
                           
                           
                              Monoatso
                           
                        
                              Väri-indeksi nro
                           
                           
                              15985
                           
                        
                              EINECS
                           
                           
                              220-491-7
                           
                        
                              Kemialliset nimet
                           
                           
                              Dinatrium-2-hydroksi-1-(4-sulfonatofenyyliatso)-naftaleeni-6-sulfonaatti
                           
                        
                              Kemiallinen kaava
                           
                           
                              C16H10N2Na2O7S2
                              
                           
                        
                              Molekyylipaino
                           
                           
                              452,37
                           
                        
                              Pitoisuus
                           
                           
                              Vähintään 85 % väriaineita yhteensä natriumsuolaksi laskettuna.
                              E 1 %
                                 1 cm 555 noin 485 nm:ssä vesiliuoksessa pH 7:ssä
                           
                        
                              
                                 Kuvaus
                              
                           
                           
                              Oranssinpunainen jauhe tai rakeet
                           
                        
                              Tunnistaminen
                           
                        
                              
                                          A.
                                       
                                       
                                          Spektrometria
                                       
                                    
                           
                              Absorbanssimaksimi vesiliuoksessa pH 7:ssä noin 485 nm:ssä
                           
                        
                              
                                          B.
                                       
                                       
                                          Oranssi liuos vedessä
                                       
                                    
                           
                               
                           
                        
                              Puhtaus
                           
                        
                              Veteen liukenematon aines
                           
                           
                              Enintään 0,2 %
                           
                        
                              Toissijaiset väriaineet
                           
                           
                              Enintään 5,0 %
                           
                        
                              1-(fenyyliatso)-2-naftoli (Sudan I)
                           
                           
                              Enintään 0,5 mg/kg
                           
                        
                              Orgaaniset yhdisteet, muut kuin väriaineet
                           
                           
                               
                           
                        
                              4-aminobentseeni-1-sulfonihappo
                              3-hydroksinaftaleeni-2,7-disulfonihappo
                              6-hydroksinaftaleeni-2-sulfonihappo
                              7-hydroksinaftaleeni-1,3-disulfonihappo
                              4,4′-diatsoaminodi(bentseenisulfonihappo)
                              6,6′-oksidi(naftaleeni-2-sulfonihappo)
                           
                           
                              Yhteensä enintään 0,5 %
                           
                        
                              Sulfonoimattomat primääriset aromaattiset amiinit
                           
                           
                              Enintään 0,01 % (aniliiniksi laskettuna)
                           
                        
                              Eetteriin uuttautuvat aineet
                           
                           
                              Enintään 0,2 % neutraaleissa olosuhteissa
                           
                        
                              Arseeni
                           
                           
                              Enintään 3 mg/kg
                           
                        
                              Lyijy
                           
                           
                              Enintään 2 mg/kg
                           
                        
                              Elohopea
                           
                           
                              Enintään 1 mg/kg
                           
                        
                              Kadmium
                           
                           
                              Enintään 1 mg/kg”
                           
                        
            
                  2)
               
               
                  Korvataan väriainetta titaanidioksidi (E 171) koskeva teksti seuraavasti:
                  
                              ”E 171 TITAANIDIOKSIDI
                           
                        
                              
                                 Synonyymit
                              
                           
                           
                              CI Pigment White 6
                           
                        
                              
                                 Määritelmä
                              
                           
                           
                              Titaanidioksidi koostuu lähinnä puhtaasta anataasi- ja/tai rutiilititaanidioksidista, joka voidaan päällystää pienillä määrillä alumiinioksidia ja/tai piidioksidia tuotteen teknisten ominaisuuksien parantamiseksi.
                           
                        
                              Luokka
                           
                           
                              Epäorgaaninen
                           
                        
                              Väri-indeksi nro
                           
                           
                              77891
                           
                        
                              EINECS
                           
                           
                              236-675-5
                           
                        
                              Kemialliset nimet
                           
                           
                              Titaanidioksidi
                           
                        
                              Kemiallinen kaava
                           
                           
                              TiO2
                              
                           
                        
                              Molekyylipaino
                           
                           
                              79,88
                           
                        
                              Pitoisuus
                           
                           
                              Vähintään 99 % laskettuna alumiinioksidista ja piidioksidista vapaasta aineesta
                           
                        
                              
                                 Kuvaus
                              
                           
                           
                              Valkoinen tai hieman värillinen jauhe
                           
                        
                              Tunnistaminen
                           
                        
                              Liukoisuus
                           
                           
                              Liukenematon veteen tai orgaanisiin liuottimiin. Liukenee hitaasti fluorivetyhappoon ja kuumaan väkevään rikkihappoon.
                           
                        
                              Puhtaus
                           
                        
                              Kuivaushäviö
                           
                           
                              Enintään 0,5 % (105 °C, 3 h)
                           
                        
                              Polttohäviö
                           
                           
                              Enintään 1,0 % haihtuvista aineista vapaasta aineesta laskettuna (800 °C)
                           
                        
                              Alumiinioksidi ja/tai piidioksidi
                           
                           
                              Yhteensä enintään 2,0 %
                           
                        
                              0,5 N suolahappoon liukeneva aines
                           
                           
                              Enintään 0,5 % alumiinioksidista ja piidioksidista vapaasta aineesta, ja lisäksi alumiinioksidia ja/tai piidioksidia sisältävien tuotteiden osalta enintään 1,5 % myyntituotteessa.
                           
                        
                              Veteen liukeneva aines
                           
                           
                              Enintään 0,5 %
                           
                        
                              Kadmium
                           
                           
                              Enintään 1 mg/kg
                           
                        
                              Antimoni
                           
                           
                              Enintään 50 mg/kg täydellisen liuotuksen jälkeen
                           
                        
                              Arseeni
                           
                           
                              Enintään 3 mg/kg täydellisen liuotuksen jälkeen
                           
                        
                              Lyijy
                           
                           
                              Enintään 10 mg/kg täydellisen liuotuksen jälkeen
                           
                        
                              Elohopea
                           
                           
                              Enintään 1 mg/kg täydellisen liuotuksen jälkeen
                           
                        
                              Sinkki
                           
                           
                              Enintään 50 mg/kg täydellisen liuotuksen jälkeen.”